Съдържание

# Изглед

Това меню съдържа команди, с които можете да управлявате изобразяването на документа върху екрана, да променяте потребителския интерфейс и да извиквате панелите на страничната лента.

## Обикновено оформление

Показва документа във вида, в който ще бъде отпечатан.

## Оформление за Уеб

Показва документа както би се виждал в уеббраузър. Удобно е при създаване на документи във формат HTML.

## Потребителски интерфейс

Отваря диалога Изберете предпочитания от вас потребителски интерфейс, за да можете да изберете оформлението на потребителския интерфейс за LibreOffice.

## Код на HTML

Показва изходния текст на текущия документ на HTML. Този изглед е достъпен, когато създадете нов документ на HTML или отворите съществуващ такъв.

## Ленти с инструменти

Отваря подменю за показване и скриване на ленти с инструменти. Лентите с инструменти съдържат икони и полета за бърз достъп до командите на LibreOffice.

## Лента на състоянието

Показва или скрива лентата Състояние в долния край на прозореца.

## Скали

Съдържа подменю за показване или скриване на хоризонталната и вертикалната скала.

## Плъзгачи

Показва или скрива хоризонталния и вертикалния плъзгач, чрез които се променя видимата част от документ, който не се побира в прозореца.

## Мрежи и помощни линии

Превключва видимостта на точките от мрежата и помощните линии, които улесняват преместването и точното разполагане на обекти в текущата страница.

## Форматиращи знаци

Показва скритите форматиращи символи в текста, като знак за нов абзац, прекъсване на ред, знаци за табулация и интервали.

## Граници на текста

Показва и скрива границите на печатаемата област на страницата. Граничните линии не се отпечатват.

## Граници на таблицата

Показва или скрива границите около клетките в таблицата. Границите са видими само на екрана и не се отпечатват.

## Изображения и диаграми

Показва или скрива графичните обекти като изображения и диаграми.

## Показване на празното място

Показва документа с горно и долно бяло поле, колонтитули и междина между страниците. Махнете отметката, за да свиете тези елементи и да видите документа като непрекъснат поток от страници. Скриването на празното място е възможно само в изглед с една страница.

## Показване на проследените промени

Показва или скрива регистрираните промени.

## Показване на коментар Коментари

Показва или скрива коментарите в документа и отговорите им.

## Разрешени коментари

Показва или скрива разрешените коментари.

## Фонове на полета

Показва и скрива фона на полетата в документа, включително на непрекъсваемите интервали, меките тирета за пренасяне, указателите и бележките под линия.

## Имена на полета

Превключва показването на полетата между имената и стойностите им. Ако е включено, се показват имената на полетата, а ако е изключено – стойностите. За част от полетата съдържанието не може да бъде показано.

## Полета: скрити абзаци

Показва или скрива скритите абзаци. Тази настройка засяга само показването върху екрана, не и отпечатването на скрити абзаци.

## Странична лента

Страничната лента е вертикален графичен потребителски интерфейс, който предлага контекстнозависими свойства, управление на стиловете, навигация в документа, мултимедийна галерия и други функции.

## Управление на стиловете

Разделът „Стилове“ в страничната лента служи за прилагане, създаване, редактиране и премахване на стилове за форматиране. Щракнете двукратно върху елемент, за да приложите съответния стил.

## Галерия

Отваря раздела „Галерия“ от страничната лента, в който можете да изберете графики и звуци за вмъкване в документа.

## Навигатор

Показва или скрива прозореца „Навигатор“, с който можете бързо да прескачате между различни места в документа.

## Източници на данни

Изброява базите от данни, регистрирани в LibreOffice, и ви позволява да управлявате съдържанието им.

## Цял екран

Показва или скрива менютата и лентите с инструменти в Writer или Calc. За да излезете от режима на цял екран, щракнете върху бутона Цял екран или натиснете клавиша Esc.

## Мащаб

Отваря диалога Мащаб и оформление на изгледа, в който можете да зададете коефициента на увеличение за изобразяването на текущия документ.