Съдържание

# Изглед

Това меню съдържа команди, с които можете да управлявате изобразяването на документа върху екрана, да променяте потребителския интерфейс и да извиквате панелите на страничната лента.

## Нормален изглед

Показва изглед към листа с нормално оформление.

## Разделители на страници

В листа се показват разделянето на страници и диапазоните за печат.

## Потребителски интерфейс

Отваря диалога Изберете предпочитания от вас потребителски интерфейс, за да можете да изберете оформлението на потребителския интерфейс за LibreOffice.

## Ленти с инструменти

Отваря подменю за показване и скриване на ленти с инструменти. Лентите с инструменти съдържат икони и полета за бърз достъп до командите на LibreOffice.

## Лента за формули

Скрива или показва лентата за формули, която служи за въвеждане и редактиране на формули. Тази лента е най-важният инструмент при работа с електронни таблици.

## Лента на състоянието

Показва или скрива лентата Състояние в долния край на прозореца.

## Показване на заглавията

Показва заглавията на редове и колони.

## Показване на мрежа

Превключва видимостта на мрежата за текущия лист.

## Мрежи и помощни линии

Превключва видимостта на точките от мрежата и помощните линии, които улесняват преместването и точното разполагане на обекти в текущата страница.

## Осветяване на стойностите

Съдържанието на клетките се показва с различни цветове според типа.

## Индикатор за скрит ред/колона

Превключва показването на маркировка на местата, където има скрити редове или колони.

## Показване на формула

Показва формулата в клетката вместо изчисления резултат.

## Показване на коментар Коментари

Показва или скрива коментарите в документа и отговорите им.

## Разделяне на прозореца

Разделя текущия прозорец по горния ръб на активната клетка.

## Фиксиране на редове и колони

Разделя листа в горния ляв ъгъл на активната клетка и областта горе вляво вече не може да се превърта.

## Фиксиране на клетки

Фиксира първата колона или първия ред на текущия работен лист.

## Странична лента

Страничната лента е вертикален графичен потребителски интерфейс, който предлага контекстнозависими свойства, управление на стиловете, навигация в документа, мултимедийна галерия и други функции.

## Стилове

Разделът „Стилове“ в страничната лента служи за приписване на стилове на клетки и страници. Можете да прилагате, обновявате и променяте съществуващи стилове и да създавате нови.

## Галерия

Отваря раздела „Галерия“ от страничната лента, в който можете да изберете графики и звуци за вмъкване в документа.

## Навигатор

Включва и изключва навигатора. Прозорецът „Навигатор“ може да се закачва.

## Списък на функциите

Отваря прозореца раздела „Списък на функциите“ от страничната лента. Той показва списък на всички функции, които могат да бъдат вмъквани в документа.

## Източници на данни

Изброява базите от данни, регистрирани в LibreOffice, и ви позволява да управлявате съдържанието им.

## Цял екран

Показва или скрива менютата и лентите с инструменти в Writer или Calc. За да излезете от режима на цял екран, щракнете върху бутона Цял екран или натиснете клавиша Esc.

## Мащаб

Отваря подменю с няколко коефициента и команди за мащабиране.